钦定古今图书集成/明伦汇编/交谊典/第056卷 > 《夏日李公见访》〈自注云李时为太子家令〉前人
## 钦定古今图书集成/明伦汇编/交谊典/第056卷 > 《夏日李公见访》〈自注云李时为太子家令〉前人

远林暑气薄，公子过我游。贫居类村坞，僻近城南楼。
傍舍颇淳朴，所愿亦易求。隔屋唤西家，借问有酒不？
墙头过浊醪，展席俯长流。清风左右至，客意已惊秋。
巢多众鸟斗，叶密鸣蝉稠。苦遭此物聒，孰谓吾庐幽。
水花晚色静，庶足充淹留。豫恐樽中尽，更起为君谋。